钦定古今图书集成/明伦汇编/闺媛典/第132卷 > 张公晔妻王氏〈王氏薛氏附〉
## 钦定古今图书集成/明伦汇编/闺媛典/第132卷 > 张公晔妻王氏〈王氏薛氏附〉

按《宁波府志》：“王氏，鄞人张公晔妻。年二十一而寡，抚
子纯长，娶亦王氏。纯没妇王年三十二。纯长子愖方
七岁，次子恒尚乳哺，姑妇茕茕相依，十指拮据度日。
性好事佛，又多赈恤。贫窭，饮食必祝曰：‘天乎，天乎，其
尚使张氏有后乎’！已而恒亦夭。其妻薛氏，知州穰之
女。年二十四，以伯氏子时政为后，孀居三十年。人称
‘三烈’。”